
	ΑΝΑΚΟΙΝΩΣΗ


Ανακοίνωση καταχώρισης στο Γενικό Εμπορικό Μητρώο τροποποίησης καταστατικού της Ανώνυμης Εταιρίας με την επωνυμία: ‘ΕΡΓΟΝ  ΑΝΩΝΥΜΗ ΤΕΧΝΙΚΗ ΤΟΥΡΙΣΤΙΚΗ ΕΜΠΟΡΙΚΗ ΒΙΟΜΗΧΑΝΙΚΗ  ΕΤΑΙΡΕΙΑ” και  δ.τ.: “ΕΡΓΟΝ ΑΤΤΕΒΕ” , με αριθμό ΓΕΜΗ  017084855000, η οποία είχε αριθμό ΜΑΕ 47771/60/Β/00/004.
Ο ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ ΦΛΩΡΙΝΑΣ






Ανακοινώνει ότι :
Την  24 /07/2014    καταχωρήθηκε στο Γενικό Εμπορικό Μητρώο (ΓΕΜΗ)  με Κωδικό Αριθμό Καταχώρισης  228770, η αριθ. 1396/22-07-2014 απόφαση του Περιφερειάρχη Δυτ. Μακεδονίας-Π.Ε Φλώρινας με την οποία εγκρίθηκε η τροποποίηση των άρθρων 5, 6, 7 του καταστατικού της Ανώνυμης Εταιρίας με την επωνυμία: ‘ΕΡΓΟΝ  ΑΝΩΝΥΜΗ ΤΕΧΝΙΚΗ ΤΟΥΡΙΣΤΙΚΗ ΕΜΠΟΡΙΚΗ ΒΙΟΜΗΧΑΝΙΚΗ  ΕΤΑΙΡΕΙΑ” και  δ.τ.: “ΕΡΓΟΝ ΑΤΤΕΒΕ” , με αριθμό ΓΕΜΗ  017084855000  η οποία εδρεύει στο Δήμο Φλώρινας , σύμφωνα με σχετική απόφαση  της Τακτικής Γενικής Συνέλευσης των Μετόχων της 30-06-2014.   
 Οι  τροποποιήσεις των άρθρων έχουν  ως εξής :
Άρθρο 5 ο

ΜΕΤΟΧΙΚΟ ΚΕΦΑΛΑΙΟ

1. Το Μετοχικό  Κεφάλαιο της εταιρείας αρχικά ορίσθηκε σε οκτακόσια πενήντα εκατομμύρια (850.000.000) δραχμές καταβεβλημένο ολοσχερώς σε μετρητά και είδος σύμφωνα με το άρθρο 6 του καταστατικού το οποίο ορίζει την καταβολή μετρητών,  την αξία εκτιμήσεως των εισφερόμενων ειδών από την επιτροπή του άρθρου 9 του Ν.2190/1920  καθώς και την σχέση ανταλλαγής των μετοχών των συγχωνευομένων εταιρειών εκ των οποίων  προήρθε η εταιρεία. Το Μετοχικό Κεφάλαιο κατανεμήθηκε σε ογδόντα πέντε χιλιάδες (85.000) μετοχές ονομαστικής αξίας δέκα χιλιάδων (10.000) δραχμών η κάθε μία. 

2. Εκ του συνολικού κεφαλαίου, οκτακοσίων πενήντα εκατομμυρίων Δραχμών (850.000.000) και εξαιτίας της ύπαρξης επενδυτικού προγράμματος στα πλαίσια του αναπτυξιακού Νόμου 1892/90 της μιας εκ των συγχωνευομένων εταιρειών με την επωνυμία ΕΡΓΟΜΠΕΤΟΝ Α.Β.Ε.Ε. και με αριθμό απόφασης υπαγωγής 1889/65342/4-12-97 και τροποποίησης 683/65342/5-4-99 Φ.Ε.Κ. 299/24-12-1997 και λαμβάνοντας υπόψη ότι οι μετοχές της νέας εταιρείας είναι εξ ολοκλήρου ονομαστικές, κεφάλαιο ύψους εκατόν πενήντα εκατομμυρίων (150.000.000) δραχμών και δέκα πέντε χιλιάδων (15.000) ονομαστικών μετοχών που αντιστοιχεί περίπου στο 60% του κεφαλαίου του επενδυτικού προγράμματος καθίσταται μη μεταβιβάσιμο για μία δεκαετία από την στιγμή της ολοκλήρωσης του επενδυτικού προγράμματος αυτού (05/06/2001 Αριθμ. Απόφασης 2158/65342/Ν.1892/90/5.6.2001 ως Φ.Ε.Κ. 100/14-6-2001) . Η μεταβίβαση των μετοχών που αντιστοιχούν στο συγκεκριμένο κεφάλαιο μπορεί να γίνει μόνο μετά από έγκριση και απόφαση του Γενικού Διευθυντή της Περιφέρειας.  Γίνεται μνεία ότι το σύνολο αυτών των μετοχών επιμερίζεται αναλογικά σε όλους τους μετόχους της νέας εταιρείας  χωρίς καμιά εξαίρεση.
3. Με την από 29/06/2001 απόφαση της Τακτικής Γενικής Συνέλευσης των Μετόχων (Πρακτικό Νο2) το Μετοχικό Κεφάλαιο της Εταιρείας αυξήθηκε κατά δώδεκα εκατομμύρια διακόσιες είκοσι χιλιάδες (12.220.000) δραχμές. Η αύξηση αυτή προήρθε από κεφαλαιοποίηση αφορολόγητων αποθεματικών του Ν.1892/89 καθώς και ειδικών αποθεματικών. Εκδόθηκαν δε χίλιες διακόσιες είκοσι δύο νέες (1.222) 
Μετοχές ονομαστικής αξίας δέκα χιλιάδων (10.000) δραχμών η κάθε μία. Η αύξηση καταχωρήθηκε στο Μητρώο Ανωνύμων Εταιρειών της Νομαρχιακής Αυτοδιοίκησης Φλώρινας και δημοσιεύτηκε στο Φ.Ε.Κ.. 

4. Με απόφαση της Τακτικής Γενικής Συνέλευσης των μετόχων της εταιρείας στις 30/6/2002 (Πρακτικό Νο3) αποφασίστηκε η μετατροπή του εκ Δραχμών οκτακοσίων εξήντα δύο εκατομμυρίων διακοσίων είκοσι χιλιάδων (862.220.000) υφιστάμενου Μετοχικού Κεφαλαίου σε Ευρώ, ήτοι το συνολικό Μετοχικό Κεφάλαιο της εταιρείας ανέρχεται με ταυτόχρονη αύξηση για λόγους στρογγυλοποιήσεων κατά δέκα τρεις χιλιάδες εκατόν ογδόντα εννέα ευρώ και πενήντα λεπτά (13.189,50) σε δύο εκατομμύρια πεντακόσια σαράντα τρεις χιλιάδες πεντακόσιες σαράντα εννέα  (2.543.549,00 ) ευρώ. Το κεφάλαιο με την μετατροπή και την αύξηση αυτή διαιρέθηκε σε ογδόντα έξι χιλιάδες διακόσιες είκοσι δύο (86.222) ονομαστικές και ανώνυμες μετοχές ονομαστικής αξίας  είκοσι εννέα ευρώ και πενήντα λεπτών (29,50)  η κάθε μία. Η αύξηση καταχωρήθηκε στο Μητρώο Ανωνύμων Εταιρειών της Νομαρχιακής Αυτοδιοίκησης Φλώρινας και δημοσιεύτηκε στο Φ.Ε.Κ. .

5. Με την από 28/11/2003 απόφαση της Έκτακτης Γενικής Συνέλευσης των μετόχων της εταιρείας (Πρακτικό Νο5) το Μετοχικό Κεφάλαιο της Εταιρείας αυξήθηκε κατά διακόσιες εξήντα έξι χιλιάδες τετρακόσια πενήντα ένα ευρώ (266.451,00). Η αύξηση αυτή προήρθε από κεφαλαιοποίηση αφορολόγητων αποθεματικών των Ν.1892/89, Ν2601/98 καθώς και ειδικών αφορολόγητων αποθεματικών. Εκδόθηκαν δε εννέα χιλιάδες τριάντα δύο (9.032) μετοχές ονομαστικής αξίας  είκοσι εννέα ευρώ και πενήντα λεπτά (29,50) η κάθε μία.     Το νέο  Μετοχικό Κεφάλαιο ανήλθε σε δύο εκατομμύρια οκτακόσιες δέκα χιλιάδες (2.810.000,00 €) ευρώ διαιρούμενο σε ενενήντα πέντε χιλιάδες διακόσιες πενήντα τέσσερις (95.254) μετοχές ονομαστικής αξίας  είκοσι εννέα ευρώ και πενήντα λεπτών (29,50)  η κάθε μία. Η αύξηση καταχωρήθηκε στο Μητρώο Ανωνύμων Εταιρειών της Νομαρχιακής Αυτοδιοίκησης Φλώρινας  και δημοσιεύτηκε στο Φ.Ε.Κ.

6.  Με την από 24.11.2005 απόφαση της έκτακτης Γενικής Συνέλευσης των μετόχων της εταιρείας    (Πρακτικό Νο 8) το εξ ευρώ δύο εκατομμυρίων οκτακοσίων δέκα χιλιάδων ευρώ (2.810.000,00 €). Μετοχικό Κεφάλαιο της εταιρείας αυξάνεται κατά εννιακόσιες  ενενήντα χιλιάδες ευρώ (990.000,00 €)   καταβεβλημένο ολοσχερώς σε μετρητά όπως αναλυτικά ορίζεται στο επόμενο άρθρο 6 του παρόντος. Αλλάζει δε η ονομαστική αξία των μετοχών για λόγους στρογγυλοποιήσεως και σωστότερης κατανομής των Μετοχών από είκοσι εννέα ευρώ και πενήντα λεπτά (29,50 € ) σε δέκα (10,00 €) ευρώ έτσι το νέο Μετοχικό Κεφάλαιο της εταιρείας ανέρχεται σε τρία εκατομμύρια οκτακόσιες χιλιάδες ευρώ (3.800.000,00€) διαιρούμενο δε μετά την αλλαγή της ονομαστικής αξίας των Μετοχών σε τριακόσιες ογδόντα χιλιάδες μετοχές (380.000) ονομαστικής αξίας δέκα ευρώ  (10,00 €)  η κάθε μία.  

7. Με την από 23.4.2007 απόφαση της έκτακτης Γενικής Συνέλευσης των μετόχων της εταιρείας (Πρακτικό Νο11) το εκ τριών εκατομμυρίων οκτακοσίων χιλιάδων ευρώ (3.800.000,00 €) Μετοχικό Κεφάλαιο της εταιρείας αυξάνεται κατά εκατό χιλιάδες ευρώ (100.000,00 €) καταβεβλημένο εν μέρει σε μετρητά όπως αναλυτικά ορίζεται στο επόμενο άρθρο 6 του παρόντος και εν μέρει από την κεφαλαιοποίηση του αποθεματικού που σχηματίσθηκε από την αναπροσαρμογή της αξίας των ακινήτων σύμφωνα με τις διατάξεις του ν.2065/1992 την 31.12.2004.Το νέο Μετοχικό Κεφάλαιο ανέρχεται δε σε τρία εκατομμύρια εννιακόσιες χιλιάδες ευρώ (3.900.000,00 €) διαιρούμενο δε σε τριακόσιες ενενήντα χιλιάδες μετοχές (390.000) ονομαστικής αξίας δέκα ευρώ (10,00 €) η κάθε μία.

8. Με την από 02.4.2008 απόφαση της έκτακτης Γενικής Συνέλευσης των μετόχων της εταιρείας (Πρακτικό Νο13) το εκ τριών εκατομμυρίων εννιακοσίων χιλιάδων ευρώ (3.900.000,00 €) Μετοχικό Κεφάλαιο της εταιρείας αυξάνεται κατά εκατόν σαράντα χιλιάδες ευρώ (140.000,00 €) καταβεβλημένο εξ ολοκλήρου σε μετρητά από τους μετόχους όπως αναλυτικά ορίζεται στο επόμενο άρθρο 6 του παρόντος. Το νέο Μετοχικό Κεφάλαιο ανέρχεται δε σε τέσσερα εκατομμύρια σαράντα χιλιάδες ευρώ (4.040.000,00 €) διαιρούμενο δε σε τετρακόσιες τέσσερις χιλιάδες μετοχές (404.000) ονομαστικής αξίας δέκα ευρώ (10,00 €) η κάθε μία.

9. Με την από 30.6.2010 απόφαση της Τακτικής Γενικής Συνέλευσης των μετόχων της εταιρείας (Πρακτικό Νο 16) το εξ τεσσάρων εκατομμυρίων σαράντα χιλιάδων ευρώ (4.040.000,00 €) Μετοχικό Κεφάλαιο της εταιρείας αυξάνεται κατά σαράντα χιλιάδες ευρώ (40.000,00 €) με την κεφαλαιοποίηση της υπεραξίας των ακινήτων της εταιρείας σύμφωνα με τις διατάξεις του Ν.2065/1992 συνολικού ύψους τριάντα τεσσάρων χιλιάδων τριακοσίων τριάντα οκτώ ευρώ και ενενήντα ενός λεπτών (34.338,91 €) και την καταβολή μετρητών από τους μετόχους ύψους πέντε χιλιάδων εξακοσίων εξήντα ενός ευρώ και εννέα λεπτών (5.661,09 €) όπως αναλυτικά ορίζεται στο επόμενο άρθρο 6 του παρόντος. Το νέο Μετοχικό Κεφάλαιο ανέρχεται δε σε τέσσερα εκατομμύρια ογδόντα χιλιάδες ευρώ (4.080.000,00 €) διαιρούμενο δε σε τετρακόσιες οκτώ χιλιάδες μετοχές (408.000) ονομαστικής αξίας δέκα ευρώ (10,00 €) η κάθε μία.
10. Με την από 30.6.2011 απόφαση της Τακτικής Γενικής Συνέλευσης των μετόχων της εταιρείας (Πρακτικό Νο 17) το εξ τεσσάρων εκατομμυρίων ογδόντα χιλιάδων ευρώ (4.080.000,00 €) Μετοχικό Κεφάλαιο της εταιρείας αυξάνεται κατά τριακόσιες είκοσι χιλιάδες ευρώ (320.000,00 €) με  α) την 
κεφαλαιοποίηση αφορολόγητων αποθεματικών του Ν.1828/89 ποσού εκατόν ενενήντα οκτώ χιλιάδων δεκαοκτώ ευρώ και ενενήντα δύο λεπτών (198.018,92 €) β) την κεφαλαιοποίηση των συσσωρευμένων αφορολόγητων αποθεματικών του Ν.3220/2004 ποσού εκατόν δέκα εννέα χιλιάδων τριακοσίων είκοσι δύο ευρώ και δέκα έξι ευρώ (119.322,16 €) και γ) την καταβολή μετρητών από τους μετόχους ύψους δύο χιλιάδων εξακοσίων πενήντα οκτώ ευρώ και ενενήντα δύο λεπτών  (2.658,92 €), όπως αναλυτικά ορίζεται στο επόμενο άρθρο 6 του παρόντος. Το νέο Μετοχικό Κεφάλαιο ανέρχεται δε σε τέσσερα εκατομμύρια τετρακόσιες χιλιάδες ευρώ (4.400.000,00 €) διαιρούμενο δε σε τετρακόσιες σαράντα χιλιάδες μετοχές (440.000) ονομαστικής αξίας δέκα ευρώ (10,00 €) η κάθε μία.
11. Με την από 25.10.2011 απόφαση της Έκτακτης Γενικής Συνέλευσης των μετόχων της εταιρείας (Πρακτικό Νο 18) το εξ τεσσάρων εκατομμυρίων τετρακοσίων χιλιάδων ευρώ (4.400.000,00 €) Μετοχικό Κεφάλαιο της εταιρείας μειώνεται κατά επτακόσιες χιλιάδες ευρώ (700.000,00 €). Έτσι το νέο Μετοχικό Κεφάλαιο ανέρχεται δε σε τρία εκατομμύρια επτακόσιες χιλιάδες ευρώ (3.700.000,00 €) διαιρούμενο δε σε τριακόσιες εβδομήντα χιλιάδες μετοχές (370.000) ονομαστικής αξίας δέκα ευρώ (10,00 €) η κάθε μία
12. Με την από 30.06.2014 απόφαση της Τακτικής Γενικής Συνέλευσης των μετόχων της εταιρείας (Πρακτικό Νο 22) το εξ  τριών εκατομμυρίων επτακοσίων χιλιάδων ευρώ (3.700.000,00 €) Μετοχικό Κεφάλαιο της εταιρείας αυξάνεται κατά δέκα χιλιάδες οκτακόσια ευρώ (10.800,00 €). Έτσι το νέο Μετοχικό Κεφάλαιο ανέρχεται δε σε τρία εκατομμύρια επτακόσιες δέκα χιλιάδες οκτακόσια ευρώ (3.710.800,00 €) διαιρούμενο δε σε τριακόσιες εβδομήντα μία χιλιάδες ογδόντα μετοχές (371.080) ονομαστικής αξίας δέκα ευρώ (10,00 €) η κάθε μία. 
13. Το διοικητικό συμβούλιο της εταιρείας έχει το δικαίωμα όπως, κατά την διάρκεια της πρώτης πενταετίας από την νόμιμη σύσταση της εταιρείας ή εντός πενταετίας από την έγκριση της σχετικής τροποποιήσεως του παρόντος άρθρου, με απόφασή του, που λαμβάνεται με πλειοψηφία των δυο τρίτων (2/3) του συνόλου των μελών αυτού, να αυξάνει το εταιρικό κεφάλαιο εφάπαξ ή και τμηματικά, με έκδοση νέων μετοχών, για ποσό που δεν μπορεί να υπερβεί το αρχικό Μετοχικό Κεφάλαιο.

14.  Η γενική συνέλευση των μετόχων έχει δικαίωμα όπως, με απόφασή της, που λαμβάνεται σε συνηθισμένη απαρτία και με απόλυτη πλειοψηφία των εκπροσωπουμένων σε αυτήν ψήφων, με τις διατάξεις των άρθρων 29 παρ.1 και 2 και 31 παρ.1 του κ.ν. 2190/1920, να αυξάνει το εταιρικό κεφάλαιο, εφάπαξ ή και τμηματικά, με έκδοση νέων μετοχών μέχρι το πενταπλάσιο από της εγκρίσεως της σχετικής τροποποιήσεως του παρόντος άρθρου. Οι κατά τις παραγράφους 2 και 3 του παρόντος άρθρου αποφασιζόμενες αυξήσεις του μετοχικού κεφαλαίου δεν αποτελούν τροποποιήσεις του καταστατικού.

15. Κατ΄ εξαίρεση, για την αύξηση του κεφαλαίου απαιτείται πάντοτε απόφαση της γενικής συνελεύσεως των μετόχων, σύμφωνα με τις διατάξεις για απαρτία και πλειοψηφία του άρθρου 29 παράγραφοι 3 και 4 και του άρθρου 31 παράγραφος 2 του κωδικοποιημένου νόμου 2190/1920,όταν τα αποθεματικά υπερβούν το ένα τέταρτο (1/4) του καταβλημένου μετοχικού κεφαλαίου.

16. Σε κάθε περίπτωση αυξήσεως του μετοχικού κεφαλαίου, καθώς και εκδόσεως ομολογιών με δικαίωμα μετατροπής σε μετοχές, παρέχεται το δικαίωμα προτιμήσεως σε ολόκληρο το νέο κεφάλαιο και το ομολογιακό δάνειο στους κατά την εποχή της εκδόσεως μετόχους της εταιρείας και κατά την αναλογία της συμμετοχής τους στο υφιστάμενο μετοχικό κεφάλαιο .Μετά την πάροδο της προθεσμίας για ενάσκηση του δικαιώματος τούτου, που ορίζεται από το όργανο της εταιρείας που αποφασίζει την αύξηση και η οποία δεν μπορεί να είναι μικρότερη από έναν  (1) μήνα, οι μη αναληφθείσες κατά τα άνω μετοχές διατίθενται ελεύθερα από το διοικητικό συμβούλιο.

17. Η απόφαση της γενικής συνελεύσεως ή του διοικητικού συμβουλίου για αύξηση του μετοχικού κεφαλαίου πρέπει να ορίζει το ποσό των νέων μετοχών, καθώς και της καταβολής της αξίας αυτών.

18. Σε κάθε περίπτωση εκδόσεως νέων μετοχών η τιμή τους δεν μπορεί να ορισθεί κάτω του αρτίου. Σε περίπτωση εκδόσεως νέων μετοχών σε τιμή ανώτερη του αρτίου, η μεταξύ του αρτίου τιμή εκδόσεως διαφορά δεν μπορεί να διατεθεί για πληρωμή μερισμάτων ή ποσοστών, αλλά φέρεται σε τακτικό αποθεματικό κεφάλαιο από έκδοση μετοχών υπέρ το άρτιο.

19.  Εντός πρώτου (1ου) διμήνου από την σύσταση της εταιρείας ή από κάθε αύξηση του μετοχικού κεφαλαίου, το διοικητικό Συμβούλιο υποχρεούται να συνέλθει σε ειδική συνεδρίαση και να πιστοποιήσει αν καταβλήθηκε ή όχι το μετοχικό κεφάλαιο .Εντός της ίδιας προθεσμίας ο πρόεδρος του Διοικητικού Συμβουλίου υποχρεούται να υποβάλλει στην εποπτεύουσα αρχή το αντίγραφο του πρακτικού της άνω συνεδριάσεως του Διοικητικού Συμβουλίου.

20. Οι εταίροι συμφωνούν με το παρόν ότι η αύξηση κεφαλαίου μπορεί να γίνει με συμμετοχή στην εν λόγω εταιρεία νέων μετόχων.
21.  Η αλλαγή και η πραγματοποίηση πράξεων μεταβίβασης μετοχών της εταιρείας για ποσοστό ίσο ή μικρότερο του 49% σε σχέση με την μετοχική σύνθεση που αναφέρεται στην απόφαση υπαγωγής με αριθμό 2387/23.6.2003 της Περιφέρειας Δυτικής Μακεδονίας είναι ελεύθερη, ενώ για ποσοστό μεγαλύτερο αυτού απαιτείται η προηγούμενη έγκριση με σχετική απόφαση του Γενικού Γραμματέα της Περιφέρειας Δυτικής Μακεδονίας. Η ανωτέρω διαδικασία δεν θα ακολουθηθεί στις περιπτώσεις μεταβιβάσεων μετοχών λόγω κληρονομικής διαδοχής .Επίσης, οι απαγορεύσεις και οι ρυθμίσεις αυτές δεν έχουν εφαρμογή, όταν και εφ’ όσον η εταιρεία ως δικαιούχος κρατικής ενίσχυσης εισαχθεί στο Χρηματιστήριο Αξιών Αθηνών, από της εισαγωγής των τίτλων της και για όσο διάστημα παραμένει εισηγμένη.  Η σχετική δέσμευση της παραγράφου αυτής δεν μπορεί  να τροποποιηθεί αλλά ούτε να απαλειφθεί πριν την παρέλευση πενταετίας από την ημερομηνία έκδοσης της απόφασης ολοκλήρωσης της προαναφερόμενης επένδυσης. Η παράγραφος αυτή αποτελεί συμπληρωματική της παραγράφου του άρθρου 5 του καταστατικού της εταιρείας και δεν τροποποιεί ή μεταβάλει τον απαγορευτικό αρχικό όρο της μη μεταβιβάσεως μετοχών σε ποσοστό 75% για μια πενταετία από την δημοσίευση του καταστατικού της εταιρείας στο Φ.Ε.Κ. 

Άρθρο 6 ο 

ΑΝΑΛΗΨΗ ΜΕΤΟΧΙΚΟΥ ΚΕΦΑΛΑΙΟΥ

ΚΑΙ ΤΡΟΠΟΣ ΚΑΤΑΒΟΛΗΣ ΑΥΤΟΥ

Το εξ ευρώ τριών εκατομμυρίων  επτακοσίων χιλιάδων ευρώ (3.700.000,00 €) Μετοχικό Κεφάλαιο της εταιρείας αυξάνεται κατά δέκα χιλιάδες οκτακόσια ευρώ (10.800,00 €). Έτσι το Μετοχικό Κεφάλαιο της εταιρείας ανέρχεται σε τρία εκατομμύρια επτακόσιες δέκα χιλιάδες οκτακόσια ευρώ (3.710.800,00 €) διαιρούμενο δε σε τριακόσιες εβδομήντα μία χιλιάδες ογδόντα μετοχές (371.080) ονομαστικής αξίας δέκα ευρώ (10,00 €) η κάθε μία. 

Το σύνολο της εν λόγω αύξησης των  δέκα οκτώ χιλιάδων οκτακοσίων ευρώ (10.800,00 €) προέρχεται από  την κεφαλαιοποίηση της υπεραξίας των ακινήτων της εταιρείας σύμφωνα με τις διατάξεις του Ν.2065/1992 συνολικού ύψους δέκα χιλιάδων εξακοσίων ενενήντα ευρώ και σαράντα πέντε λεπτών (10.690,45 €)  και την καταβολή μετρητών από τους μετόχους ύψους εκατόν εννέα ευρώ και πενήντα πέντε λεπτών (109,55 €). 

Αναλογεί δε στους μετόχους ως κάτωθι:

Α)  Ο κος Ρόμπης Κωνσταντίνος του Θωμά καταλαμβάνει ποσό ύψους επτά χιλιάδων τριακοσίων είκοσι ευρώ (7.320,00 €) το οποίο αναλύεται ως εξής: ποσό επτά χιλιάδων διακοσίων πενήντα ενός ευρώ και τριάντα τριών λεπτών  (7.251,33 €)  από την κεφαλαιοποίηση της υπεραξίας των ακινήτων σύμφωνα με τις διατάξεις του Ν.2065/1992 και ποσό εξήντα οκτώ ευρώ και εξήντα επτά λεπτών (68,67 €)  το οποίο κατέβαλε σε μετρητά. Παραλαμβάνει δε επτακόσιες τριάντα δύο (732) νέες μετοχές ονομαστικής αξίας δέκα (10) ευρώ η κάθε μια και η συνολική συμμετοχή του στο Μετοχικό Κεφάλαιο της εταιρείας ανέρχεται στο ποσό των δύο εκατομμυρίων πεντακοσίων δέκα επτά χιλιάδων εκατό ευρώ (2.517.100,00 €)  που αντιστοιχεί σε  διακόσιες πενήντα μία  χιλιάδες επτακόσιες δέκα (251,710) μετοχές ονομαστικής αξίας δέκα ευρώ (10,00 €) η κάθε μια, οι οποίες αντιπροσωπεύουν το 67,83% του συνόλου των μετοχών της εταιρείας.

Β) Ο κος Ρόμπης Αλκιβιάδης του Θωμά καταλαμβάνει ποσό ύψους δύο χιλιάδων εξακοσίων τριάντα   ευρώ (2.630,00 €) το οποίο αναλύεται ως εξής: ποσό δύο χιλιάδων εξακοσίων δύο ευρώ και έξι λεπτών  (2.602,06 €) από την κεφαλαιοποίηση της υπεραξίας των ακινήτων σύμφωνα με τις διατάξεις του Ν.2065/1992 και ποσό είκοσι επτά ευρώ και ενενήντα τεσσάρων λεπτών (27,94 €)  το οποίο κατέβαλε σε μετρητά. Παραλαμβάνει δε διακόσιες εξήντα τρείς  (263)  νέες μετοχές ονομαστικής αξίας δέκα (10) ευρώ η κάθε μια και η συνολική συμμετοχή του στο Μετοχικό Κεφάλαιο της εταιρείας ανέρχεται στο ποσό των εννιακοσίων τριών  χιλιάδων τριακοσίων ευρώ (903.300,00 €)  που αντιστοιχεί σε  ενενήντα χιλιάδες τριακόσιες τριάντα (90.330)  μετοχές ονομαστικής αξίας δέκα ευρώ (10,00 €) η κάθε μια, οι οποίες αντιπροσωπεύουν το 24,34% του συνόλου των μετοχών της εταιρείας.

Γ) Η κα Ρόμπη Ελένη του Παντελή καταλαμβάνει ποσό ύψους οκτακοσίων πενήντα ευρώ  (850,00€) το οποίο αναλύεται ως εξής: ποσό οκτακοσίων τριάντα επτά ευρώ και έξι λεπτών (837,06 €)  από την κεφαλαιοποίηση της υπεραξίας των ακινήτων σύμφωνα με τις διατάξεις του Ν.2065/1992 και ποσό δώδεκα ευρώ και ενενήντα τεσσάρων λεπτών (12,94 €) το οποίο κατέβαλε σε μετρητά. Παραλαμβάνει δε ογδόντα πέντε (85)  νέες μετοχές ονομαστικής αξίας δέκα (10) ευρώ η κάθε μια και η συνολική συμμετοχή της στο Μετοχικό Κεφάλαιο της εταιρείας ανέρχεται στο ποσό των διακοσίων ενενήντα χιλιάδων τετρακοσίων ευρώ (290.400,00 €)  που αντιστοιχεί σε  είκοσι εννέα χιλιάδες σαράντα (29.040)  μετοχές ονομαστικής αξίας δέκα ευρώ (10,00 €) η κάθε μια, οι οποίες αντιπροσωπεύουν το 7,83% του συνόλου των μετοχών της εταιρείας.
Άρθρο 7

ΜΕΤΟΧΕΣ

Το σύνολο των τριακοσίων εβδομήντα μιας χιλιάδων ογδόντα  (371.080) μετοχών της εταιρείας ονομαστικής αξίας δέκα ευρώ (10,00 €) η κάθε μία, διαχωρίζονται ως εξής:

Α) Εκατόν εξήντα έξι χιλιάδες επτακόσιες είκοσι εννέα (166.729) μετοχές, ονομαστικής αξίας δέκα ευρώ (10,00 €) η κάθε μία είναι ονομαστικές και μη μεταβιβάσιμες για μία πενταετία η οποία λήγει στις  20.12.2005 βάση του ν.1297/1972

Β) Σαράντα τέσσερις χιλιάδες είκοσι μία (44.021) μετοχές ονομαστικής αξίας δέκα ευρώ (10,00 €) η κάθε μία, είναι ονομαστικές και μη μεταβιβάσιμες για μία δεκαετία η οποία λήγει στις 04/06/2011 βάση του ν.1892/1990, δύναται δε να μεταβιβασθούν από 20.12.2005, μετά από έγκριση του Γενικού Γραμματέα της Περιφέρειας Δυτικής Μακεδονίας.

Γ) Πενήντα μια χιλιάδες τριακόσιες τριάντα (51.330) είναι ονομαστικές μετοχές, ονομαστικής αξίας δέκα (10,00 €) Ευρώ η κάθε μία.

Δ) Εκατόν εννέα χιλιάδες (109.000) μετοχές που εκδόθηκαν από την αύξηση του μετοχικού κεφαλαίου στα πλαίσια του αναπτυξιακού νόμου, θα είναι στο σύνολό τους ονομαστικές και μη μεταβιβάσιμες για μία δεκαετία υπό τις προϋποθέσεις του Ν. 3299/2004.

Ε) Σε κάθε περίπτωση και σύμφωνα με τις διατάξεις του Ν. 3299/2004 δεν επιτρέπεται χωρίς την προηγούμενη έγκριση του αρμοδίου οργάνου της Περιφέρειας Δυτικής Μακεδονίας στην εταιρεία να μεταβάλει κατά οποιονδήποτε τρόπο την μετοχική σύνθεση ως προς τα πρόσωπα ή τα ποσοστά συμμετοχής αυτών και για μία πενταετία από τη δημοσίευση της απόφασης ολοκλήρωσης της επένδυσης που υλοποιεί στα πλαίσια του Ν. 3299/2004.Η απαγόρευση δεν ισχύει όταν οι μετοχές της εταιρείας είναι εισηγμένες ή εισάγονται στο Χρηματιστήριο Αξιών Αθηνών καθώς και οι μεταβιβάσεις λόγω κληρονομικής διαδοχής.

Την ίδια ημερομηνία καταχωρήθηκε και ολόκληρο το νέο κείμενο του καταστατικού της εταιρείας, όπως ισχύει μετά και την κατά τα ανωτέρω τροποποίησή του.

Φλώρινα,24-07-2014  
Με Εντολή Προέδρου
Ο ΑΡΜΟΔΙΟΣ ΥΠΑΛΛΗΛΟΣ

ΚΥΡΚΟΠΟΥΛΟΣ ΕΜΜΑΝΟΥΗΛ
